கேள்வி: பினந்த சந்திர பருவா பற்றி நீங்கள் என்ன அறிந்துள்ளீர்கள்?
பதில்: பினந்த சந்திர பருவா (''Binanda Chandra Barua'') இந்தியா அசாம் மாநிலத்தைச் சேர்ந்த ஓர் எழுத்தாளர் ஆவார். 1901ஆம் ஆண்டு முதல் 1994ஆம் ஆண்டு வரையிலான காலத்தில் இவர் வாழ்ந்தார். தியோக்கு நகரத்தைச் சேர்ந்த இவர் ஒரு கவிஞராகவும் அறியப்படுகிறார். துவோனி கோபி என்ற பெயரால் பரவலாக அறியப்படுகிறார். இவரது புனைப்பெயர் கெர்பாய் சர்மா என்பதாகும். 1966 ஆம் ஆண்டு பினந்த சந்திர பருவா அசாம் மாநில சாகித்ய சபையின் தலைவராக இருந்தார். கர்காவன், சங்கத்வானி, செய்த்வானி மற்றும் பிரதித்வானி போன்றவை இவருடைய சில பிரபலமான புத்தகங்களாகும். கர்காவன் என்பது இவரது புகழ்பெற்ற கவிதை நூலாகும். இதில் அகோம் இராச்சியத்தின் தலைநகரான கர்காவனின் அரசாட்சியை இவர் விவரிக்கிறார். 1989 ஆம் ஆண்டு அசாம் சாகித்ய சபை இவருக்கு சாகித்யாச்சார்யா பட்டம் வழங்கியது. சுதந்திரத்திற்கு முந்தைய காலத்தில் அசாமி நாடகத்தின் வளர்ச்சிக்கும் இவர் பங்களித்தார். இவரின் மகன் புகழ்பெற்ற இந்திய ஓவியர் மற்றும் கலைஞர் நீல் பவன் பருவா என்பவராவார். இவர் பிரபல அசாமிய பாடகி தீபாலி பார்த்தை திருமணம் செய்து கொண்டார்.